Ministrul Grindeanu a anunţat închiderea timp de o lună, pe timpul zilei, a drumului ce trece munţii prin 
Valea Oltului, una dintre cele mai aglomerate şosele din România. De ce oare pe timpul zilei şi nu pe timpul 
nopții? Sau de ce nu doar opt ore pe zi timp de două luni? A făcut un calcul economic din care să rezulte 
rezultatul tocmai anunţat? Este oare posibil un astfel de calcul economic în contextul proprietății publice 


asupra drumului care trece prin Valea Oltului? 


Mânat de nevoi medicale parcurg de vreo zece zile drumul ce-ar trebui să fie cam de o oră între micul meu 
oraş de provincie şi Timişoara. Autostrada este întreruptă între Coşava și Marginea — acum câțiva ani, 
reacționând la o petiție a ecologiştilor, judecătorii au considerat că vieţile urșilor sunt mai importante decât 
viața contribuabilului care le plăteşte salariile. Situația militară din vecinătate a schimbat brusc prioritățile 
statului iar autostrada va fi în scurt timp completată cu segmentul lipsa. Dar tocmai acum, înainte de 
terminarea autostrăzii, administratorii drumului s-au gândit că este firesc să modernizeze drumul public între 
Coşava şi Marginea, adică să blocheze drumul exact acolo unde autostrada este întreruptă, pentru a se asigura 
că după terminarea autostrăzii cele câteva tractoare şi căruţe rătăcite care-l vor folosi vor putea să tracă 
nezguduite pe drum. Cozile la capetele autostrăzii sunt imense, drumurile alternative sunt paralizate de 
accidente — cel mai adesea accidente din care rezultă victime. Așteptând la coadă, socializând forțat pe 


marginea drumului transformat în toaletă publică, șoferii ca şi pasagerii acestora le jură răzbunare 

Să reluăm situaţia drumului public dintre Marginea şi Coşava ce face legătura între capetele autostrăzii spre 


Timişoara. Sunt două chestiuni care trebuiesc subliniate. 


1. Calculul economic care a dus la blocarea acestui drum este imposibil. Este imposibil să calculăm dacă ar fi 
fost mai bine să ne reparăm mai des mașinile dacă drumul ar fi fost lăsat să se degradeze până la terminarea 
autostrăzii în comparaţie cu situația actuală când ne pierdem timp pe marginea drumului iar unii dintre noi ne 
pierdem viaţa încercând rute ocolitoare devenite brusc supraaglomerate. Decizia închiderii drumului public 
este arbitrară, este o decizie administrativă, cel mai probabil un birocrat satanic a decis sa repare drumul din 
simplul motiv că suma destinată reparațiilor a fost prevăzută în vreun buget anul acesta și nu după terminarea 
autostrăzii. Hârţogărie. Cu alte cuvinte decizia închiderii drumului, nefiind o decizie rezultată din vreun 


calcul economic, este o decizie suboptimală, este o decizie pur administrativă. 


2. În condiţii de proprietate privată egoismul individual duce la propăşirea societăţii. Sau după cum spunea 
Adam Smith: 


Nu ne aşteptăm să primim bucatele pentru cină prin bunăvoința măcelarului, a berarului sau a 
brutarului, ci datorită faptului că ei îşi urmăresc propriile interese. Nu ne adresăm umanităţii din ei, ci 


iubirii lor de sine- și nu le vorbim niciodată despre nevoile noastre, ci despre avantajele lor. 


Nu există logică a proprietății private pe drumul public Coşava — Marginea, egoismul individual nu conduce 
către un bine social ci are consecințe monstruoase. O dată scăpaţi de semafoarele care dirijează traficul în 
zonă, şoferii merg încet pe drumul de pământ de pe care a fost smuls asfaltul având grijă de propriile maşini, 
uitând de aproapele lor ce stă la coadă, uitând că au stat ei înşişi patru ore la coadă. În condiții de proprietate 
publică acțiunea umană nu ne duce către civilizație şi bunăstare economică ci către conflict şi ruină 


economică si morală. 

contracție economică. 


Efectul Cantillon este un alt mod în care politica se revarsă în economie în condiţii de socializare a monedei, 
politicienii stabilesc pur și simplu câştigătorii în aşa zisa economie pe baza unor merite politice și nu pe baza 


meritelor antreprenoriale. 


Faptul că economisirea este pur şi simplu descurajată în condițiile monedelor fiduciare, în condiţiile în care 
pensiile aşa numit publice sau private (este vorba în esență de același tip de furt) — de fapt nişte scheme 
Ponzi — au fost impuse populaţiei în întreg spațiul occidental, face ca sumele imense aparținând unor aşa 
numite fonduri suverane de pensii să fie semnificative în economie. Pe lângă faptul că astfel de sume sunt 
gestionate administrativ şi nu antreprenorial contracţiile economice nu pot afecta — din motive politice — 
fondurile de pensii. Prin definiție, sistemul rezervelor fracționare face ca băncile să fie inerent insolvente. 
Cum ştim de la von Mises, sistemul rezervelor fracționare, socializarea monedei sunt prociclice ceea ce 
înseamnă că atât bancherii cât și populaţia — care se crede proprietara fondurilor de pensii — au interesul 
comun ca, în cazul contracţiei economice, politicile de salvare a marii industrii financiare cu bani proaspăt 
tipăriţi să devină posibile politic. În astfel de condiţii centralizarea economică devine posibilă, faptul că 
Vanguard sau BlackRock sunt proprietarii cel puțin parțiali ai majorităţii marilor corporații este o consecință 


a socializării monedei iar marea masă a populației este complice a acestor dezvoltări. 


Ceea ce von Mises a demonstrat a priori în 1922 atunci când i-a avertizat pe bolșevici că o economie 
socialistă are o problemă de calcul economic a fost apoi ilustrat în cel mai oribil şi inutil mod cu putință de 
evoluţia istorică a țărilor comuniste, mormanele de cadavre, sărăcia şi suferința inutilă au fost prețul ignorării 
teoriei economice. Dar dacă în socialism nu este posibil calculul economic este oare acesta posibil în condiții 
de extremă concentrație a capitalului? Care este oare diferenţa între o economie socialistă și una dominată de 


două mari companii precum Vanguard şi BlackRock? Piaţa liberă este un sistem antreprenorial, nu este un 

poate fi folosit ca un intermediar — ca un proxy — către banii din buzunarul vecinului, că votul este un 
mecanism aparent aseptic prin care putem să-i furăm aproapelui nostru truda. Poporul a învăţat să folosească 
mecanismele democratice pentru a-şi asigura accesul la finanţele statului, într-un secol de democraţie 
redistributivă bugetele publice au crescut de la 5-7% (din care mai bine de jumătate era bugetul apărării) 
către 50% din GDP. Democraţia a reușit să socializeze statele — aflate până la centralizarea politică petrecută 
în a doua jumătate a secolului XIX — în proprietate privată a diverșilor aristocrați gonflând aparatele 
administrative ale acestora către dimensiuni și nivele de ineficienţă pur şi simplu monstruoase. Practic toți 
indicatorii economici — de la rata economisirii, la cea a inflaţiei, nivelul datoriei publice sau a celei private 
devoalează esenţa nihilistă a proiectului democratic dar şi destinaţia finală a democrației, acesta fiind 


precursoarea socialismului. 


Este tragic faptul că administratorii statului, tehnocrații gen Macron sau von der Leyen încearcă să corecteze, 
să îngrădească administrativ — adică managerial — instituțiile democrației fără a umbla la cauza fundamentală 
a problemei — anume proprietatea publică asupra statului. Vor eșua aşa după cum va eșua revolta doamnei Le 
Pen care încearcă să-i strângă pe francezi în numele naţionalismului în jurul tricolorului — adică în jurul unor 
simboluri şi valori izvorâte din monstruozitatea criminală a Revoluţiei Franceze, Revoluţia Franceză 


reprezentând sursa răului în politică, poarta prin care diavolul a pătruns în istorie. 


Revolta maselor care se simt reprezentate mai degrabă de doamna Şoşoacă decât de dl. Ciucă este de înţeles. 
Au distrus bunăstarea, civilizația şi capitalul înaintaşilor — s-au împrumutat până şi de la proprii copii şi 
nepoți. Puse în faţa limitărilor impuse de sistemul administrativ şi birocratic care încearcă să gestioneze 


dezastrul masele revoltă. Manualul de istorie asimilat în şcoala publică nu le oferă vreo altă soluție. 


Să reluăm, pe scurt, istoria ultimii jumătăţi de mileniu. Acum jumătate de mileniu Europa era compusă din 


nu mai puţin de 1400 de jurisdicții cu un grad mai mare sau mai mic de autonomie. Diverşi conți, duci, 


secolul AXI era mexistenta, existau doar ataceri cu nuanța matrimoniala. 


Revoluția Franceză a însemnat un regres al libertății şi al civilizației, masele au năvălit în istorie, războiul a 
devenit o afacere în care omul de rând este mereu mai implicat, finanțele statului au explodat căci plebea şi-a 
îndreptat ochii către conducători atunci când pâinea a lipsit de pe masă în vreme ce statul democratic şi 
administrativ a început să producă pe bandă rulantă sicofanţi cu pretenţii intelectuale pentru a-şi legitima 
puterea. Totuşi, în 1914, înainte de izbucnirea Primului Război Mondial, nu exista impozit pe venit, moneda 
era convertibilă în aur sau era realmente manufacturată din metal preţios. Veniturile statului reprezentau în 
continuare sub 10% din GDP dar timpul deja nu mai avea răbdare căci era mânat din urmă de intelectuali, 
simptomatică a fost crearea FED — adică a unei bănci centrale — în SUA încă din 1913. Primul Război 
Mondial a distrus tot ce mai era de distrus, logica economică a fost înlocuită cu logica democratică — masele 
au învăţat că prin vot au acces la finanțele publice iar prin taxare au acces la bunăstarea vecinului. 
Democraţia a generalizat conflictul şi a socializat întreaga societate, politizarea societăţii a devenit regula şi 
nu excepția. Dacă aristocrații erau proprietarii legitimi ai statelor şi încercau să-şi mărească profitul de pe 
urma teritoriilor aflate în proprietate atrăgând oameni productivi și solvabili noii conducători democratici au 
nevoie de votanti faliți şi neproductivi pe care pe care să-i menţină în dependență și minorat politic. Nu este 
o întâmplare că imigrația care afectează Europa şi America de Nord aduce nu contribuabili ci oameni 
incapabili să funcţioneze independent, oameni care nu contribuie la civilizația occidentală ci la decivilizarea 


Occidentului. 


Istoria este clară, civilizația occidentală este un produs al proprietăţii private (iar stânga politică are dreptate 
să o urască), procesul de civilizare al occidentului a fost lent, supușii au plătit cu sudoare şi sânge căci 


aristocrații au fost pure breed — nu s-au lăsat uşor civilizați. 


Textul de faţă este un exercițiu hoppean de delegitimare a democraţiei şi a mecanismelor acesteia. Revolta 


sistemului administrativ birocratic îmootriva unor personaie de tipul Sosoacă. Le Pen sau Trumv. revolta 

cu centralizarea monetara. Mal apoi putem atrage de partea noastră noile generaţii spunand chestiuni 
atractive dar mai ales morale, adevărate şi fezabile, anume că standardul aur este singurul moral, cu adevărat 
dezirabil, că acesta este posibil şi că noile tehnologii informatice (blockchain) şi metalurgice fac posibile 
dezvoltări cel puțin la fel de interesante precum bitcoin. Dacă elita tehnocrată vrea imigrație trebuie susținut 
moral, corect şi politic vandabil faptul că imigranții scad veniturile celor mai săraci dintre noi, că imigrația 
pune o presiune constantă asupra nivelului chiriilor iar prin intermediul chiriilor pune o presiune constantă 
asupra proprietății imobiliare făcând-o mai puţin accesibilă propriilor noştri copii. Depinzând de context 
puterea politică trebuie fărâmițată (dacă este vorba de instituţii tehnocratic globaliste în genul UE) sau 
dimpotrivă, exaltată. Dictatori precum Putin sau Lukashenko ar trebui încurajați să nu piardă timpul, să 
instituie mecanisme ereditare de conservare a puterii căci o dictatură personală este mereu preferabilă statului 
democratic şi administrativ, un dictator lipsit de ideologie este mai aproape de logica proprietăţii private 
decât pleiada de administratori şi de sicofanţi pseudo-intelectuali care populează regimurile democratice, o 
dictatură personală poate uşor evolua către un regim monarhic — o continuare sui generis de peste secole a 
tradiției occidentale întreruptă de Revoluţia Franceză. În occident este esenţială demantelarea statului 
administrativ, a birocraţiilor ce există independent de puterea politică este esențială înlocuirea birocraţilor şi 
a tehnicienilor cu politicieni aleşi. Cum sursa puterii politice este mereu locală acesta este cea mai pașnică 
cale către revenirea la regiunile istorice în care am învăţat să trăim vreme de secole. Subliniem încă o dată 
faptul că politicienii populişti pot fi ușor convinşi să folosească în folos propriu emisiunea fracționară de 
monedă ca şi efectul Cantillon, fragmentarea monetară are ca consecință imediată apariția unor centre de 
putere locale, mai apropiate de cetățean. Așa cum am arătat mai sus, revenirea la monedele naţionale este un 
prim pas pentru revenirea la standardul aur, standardul aur fiind esențial atunci când dorim să-i lpsim pe 
birocraţi şi pe politicieni de puterea ce o au asupra noastră. Este esențial să ne implicăm, să participăm la 
proiecte gen AUR să avem succes, să schimbăm treptat discursul public, să contribuim la schimbarea 
valorilor publicului şi apoi să migrăm mereu şi mereu către proiecte din ce în ce mai marginale, către 


proiecte gen Soşoacă atunci când succesul ucide germenele de radicalism care ne-a atras iniţial către AUR. 


credem. 


Autor: de Ovidiu lonescu 


Despre autor 


editor 


O 


